Omkring 50 høns er natten til mandag blevet stjålet fra en nedlagt landejendom på Plantagen i Vils på Mors. Hønsene, der er af 5-6 forskellige racer, gik i stuehuset på landejendommen, og er blevet stjålet i nattens mulm og mørke, i tidsrummet søndag kl. 22.30 til mandag kl. 09.30. Politiet har umiddelbart ingen spor at gå efter i sagen men hører gerne fra folk, der måtte have set eller hørt noget i forbindelse med indbruddet: – Det er jo ikke noget. man sådan lige bærer væk i bæreposer, 50 høns fylder alligevel en del. Derfor hører vi gerne fra folk, der måtte have set eller hørt noget i området omkring gerningstidspunktet, fortæller politikommissær Bjørn Bo fra lokalpolitiet i Thisted til Limfjord Update. Politiet kan kontaktes på tlf. 1-1-4.
Et noget usædvanlig tyveri er sket natten til mandag, og nu mangler en landmand sine høns.